Urmas Reinsalu
Urmas Reinsalu (sündinud 22. juunil 1975 Tallinnas) on Eesti poliitik, XV Riigikogu liige, alates 10. juunist 2023 erakonna Isamaa Erakonna esimees. Alates 23. novembrist 2016 kuni 29. aprillini 2019 oli ta Jüri Ratase esimeses valitsuses Eesti justiitsminister ja seejärel Eesti välisminister 29. aprillist 2019 kuni 26. jaanuarini 2021 Jüri Ratase teises valitsuses ning 18. juulist 2022 kuni 17. aprillini 2023 uuesti välisminister Kaja Kallase teises valitsuses. Varem on ta olnud justiitsminister 9. aprillist 2015 kuni 23. novembrini 2016 Taavi Rõivase teises valitsuses. Ta on olnud 2003–2012 ja 2014–2015 ning on alates 2021 Riigikogu liige. 2012–2014 oli ta kaitseminister. President Toomas Hendrik Ilves nimetas Reinsalu 11. mail 2012 kaitseministriks, ametisse asus ta ametivande andmisega Riigikogu ees 14. mail 2012. Alates 28. jaanuarist 2012 kuni 6. juunini 2015 oli Reinsalu Erakonna Isamaa ja Res Publica Liit esimees. 2. aprillist 9. aprillini 2015 oli ta Riigikogu Isamaa ja Res Publica Liidu fraktsiooni esimees. Reinsalu oli 1992. aastast Ühenduse Res Publica ja 2001. aastast Erakonna Res Publica liige ning pärast ühinemist Isamaaliiduga on IRLi liige.